CELEX: 62013CN0630
Language: mt
Date: 2013-11-25 00:00:00
Title: Kawża C-630/13 P: Appell ippreżentat fil- 25 ta’ Novembru 2013 minn Issam Anbouba mis-sentenza mogħtija mill-Qorti Ġenerali (Is-Sitt Awla) fit- 13 ta’ Settembru 2013 fil-Kawża T-592/11, Anbouba vs Il-Kunsill

15.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/21
            
         Appell ippreżentat fil-25 ta’ Novembru 2013 minn Issam Anbouba mis-sentenza mogħtija mill-Qorti Ġenerali (Is-Sitt Awla) fit-13 ta’ Settembru 2013 fil-Kawża T-592/11, Anbouba vs Il-Kunsill
   (Kawża C-630/13 P)
   2014/C 45/37
   Lingwa tal-kawża: il-Franċiż
   
      Partijiet
   
   
      Appellant: Issam Anbouba (rappreżentanti: J.-M. Salva u M.-A. Bastin, avukati)
   
      Parti oħra fil-proċedura: Il-Kunsill tal-Unjoni Ewropea
   
      Talbiet tal-appellant
   
   
               —
            
            
               taqta’ u tiddeċiedi
               
                           —
                        
                        
                           is-sentenza tal-Qorti Ġenerali tal-Unjoni Ewropea T-592/11 (Is-Sitt Awla) tat-13 ta’ Settembru 2013, Issam Anbouba vs Il-Kunsill tal-Unjoni Ewropea, hija annullata;
                        
                     
                           —
                        
                        
                           id-deċiżjoni ta’ reġistrazzjoni tal-appellant fuq il-lista ta’ persuni u entitajiet imsemmija mis-sanzjonijiet ekonomiċi hija illegali;
                        
                     
                           —
                        
                        
                           id-deċiżjonijiet u r-regolamenti kkontestati fil-Kawża T-592/11 huma annullati;
                        
                     
                           —
                        
                        
                           Il-Kunsill huwa kkundannat għall-ispejjeż taż-żewġ istanzi.
                        
                     
         
      Aggravji u argumenti prinċipali
   
   Insostenn tal-appell tiegħu, l-appellant jinvoka żewġ aggravji.
   Fl-ewwel lok, l-appellant iqis li l-Qorti Ġenerali wettqet żball ta’ liġi, meta kkunsidrat li l-Kunsill, fin-nuqqas tal-kapaċità li jipproduċi prova ta’ sostenn tal-appellant għall-gvern Sirjan, għamel applikazzjoni ġusta ta’ preżunzjoni ta’ sostenn tat-tmexxija ta’ impriżi prinċipali tas-Sirja għall-gvern Sirjan. L-ewwel parti tal-aggravju hija bbażata fuq l-assenza ta’ bażi legali ta’ din il-preżunzjoni. Fil-fatt, in-natura estremament gravi u vinkolanti ta’ miżuri restrittivi ma jippermettux li jkunu applikati fuq il-bażi ta’ preżunzjoni li għaliha ebda att leġiżlattiv ma kien regolarment previst li wieħed jirrikorri. It-tieni parti tal-aggravju hija bbażata fuq in-natura sproporzjonata ta’ din il-preżunzjoni fid-dawl tal-għan imfittex, b’mod partikolari minħabba n-natura estremament ġenerali tagħha. It-tielet parti tal-aggravju hija bbażata fuq in-natura mhux konfutabbli ta’ din il-preżunzjoni. Il-prova negattiva tal-ineżistenza ta’ sostenn għall-gvern hija materjalment impossibbli li tiġi prodotta u l-produzzjoni ta’ prova pożittiva ta’ oppożizzjoni għall-gvern ma tistax tiġi kkunsidrata b’mod raġonevoli bħala l-uniku aggravju biex tiġi stabbilita l-assenza ta’ rabta mal-gvern.
   Fit-tieni lok, l-appellant jilmenta li l-Qorti Ġenerali ddeċidiet fl-assenza ta’ prova prodotta mill-Kunsill. Permezz tal-ewwel parti tat-tieni aggravju tiegħu, l-appellant jqis li l-Qorti Ġenerali wettqet żball ta’ liġi, minn naħa, meta ma eżerċitatx stħarriġ normali fuq id-deċiżjonijiet appellati, u min-naħa l-oħra, meta ddeċidiet mingħajr ma l-Kunsill ipproduċielha prova. Fit-tieni parti tat-tieni aggravju, l-appellant jilmenta li l-Qorti Ġenerali ma ssanzjonatx, fis-sentenza appellata, ksur manifest tal-prinċipju ta’ kontradittorju u tad-drittijiet tad-difiża tal-appellant. Il-Qorti Ġenerali kienet iddispensat lill-Kunsill milli jikkomunika l-provi jew il-motivi li jiġġustifikaw in-nuqqas ta’ żvelar tal-imsemmija provi u kienet ammettiet li l-Kunsill jista’ jibbaża d-deċiżjoni tiegħu fuq l-unika bażi ta’ preżunzjoni li għaliha wieħed ma kienx jista’, iżda, juża regolarment.